শহীদুল ইসলাম খোকন

শহীদুল ইসলাম খোকন (১৫ মে ১৯৫৭ - ৪ এপ্রিল ২০১৬) একজন বাংলাদেশী চলচ্চিত্র পরিচালক। পরিচালনার পাশাপাশি তিনি চলচ্চিত্র প্রযোজনা ও অভিনয় করেছেন।

 প্রাথমিক জীবন 
শহীদুল ইসলাম খোকন পূর্ব পাকিস্তানের (বর্তমান বাংলাদেশ) বরিশাল জেলার বাকেরগঞ্জ থানার ইমামকাঠির অন্তর্গত বোয়ালিয়ায় জন্মগ্রহণ করেন।

 কর্মজীবন 
শহীদুল ইসলাম খোকনের চলচ্চিত্র যাত্রা শুরু হয় ১৯৭৪ সালে অভিনেতা ও প্রযোজক সোহেল রানার হাত ধরে। সোহেল রানা পরিচালিত মাসুদ রানা চলচ্চিত্রের সহকারী পরিচালক হিসেবে তিনি চলচ্চিত্রাঙ্গনে পদার্পণ করেন। তার পরিচালিত প্রথম চলচ্চিত্র রক্তের বন্দী তেমন সাফল্য পায় নি। তার পরিচালিত দ্বিতীয় চলচ্চিত্রটিও সাফল্যের মুখ দেখে নি। এরপর তিনি সোহেল রানার ছোট ভাই রুবেলকে নিয়ে নির্মাণ করেন অ্যাকশন নির্ভর লড়াকু যা ব্যবসাসফল হয়। ইলিয়াস কোবরা, ড্যানি সিডাক, সিরাজ পান্না, চিত্রনায়িকা মিশেলাদের নিয়ে মার্শাল আর্ট এবং অ্যাকশন ভিত্তিক চলচ্চিত্র নির্মাণ করে তিনি সফলতা লাভ করেন।

তৎকালীন প্রধানমন্ত্রী শেখ হাসিনা তার পরিচালিত বজ্রমুষ্টি চলচ্চিত্রটির শুটিং স্পটে বসে শুটিং দেখেন। তিনি পালাবি কোথায় চলচ্চিত্রটি নির্মাণকালে অর্থসঙ্কটের কারণে নিজের উত্তরার বাড়ি বিক্রি করে দেন।

 ব্যক্তিগত জীবন 
শহীদুল ইসলাম খোকন জয় ইসলামকে বিয়ে করেন। তাদের ১ মেয়ে ও ২ ছেলে।

 চলচ্চিত্রের তালিকা 
 বছর চলচ্চিত্রের শিরোনাম পরিচালক চিত্রনাট্যকার প্রযোজক টীকা ১৯৮৫  রক্তের বন্দী        প্রথম পরিচালিত চলচ্চিত্র ১৯৮৬  লড়াকু        প্রথম ব্যবসাসফল চলচ্চিত্র ১৯৮৭  পদ্ম গোখরা        ১৯৮৮  বীরপুরুষ        ১৯৮৯  বজ্রমুষ্টি         ১৯৯২  উত্থান পতন        প্রথম অভিনয় করেন ১৯৯৩  সতর্ক শয়তান         ১৯৯৪  কমান্ডার        ঘাতক        দুঃসাহস        ১৯৯৫  বিশ্বপ্রেমিক        সন্ত্রাস        ১৯৯৬  পালাবি কোথায়         রাক্ষস         লম্পট         ১৯৯৭  পালাবি কোথায়        চারিদিকে শত্রু        নরপিশাচ        ১৯৯৮  ভণ্ড        ১৯৯৯  ম্যাডাম ফুলি        পাগলা ঘণ্টা        ২০০০  যোদ্ধা       ২০০১  ভেজা বিড়াল      ২০০২  মুখোশধারী        ২০০৩  চাই ক্ষমতা        ২০০৫  লাল সবুজ        টাকা        ২০০৬  বাঙলা        ২০০৮  স্বপ্নপূরণ        ২০১০  চেহারা: ভন্ড ২        ২০১২  ভালোবাসা সেন্টমার্টিনে       

 পুরস্কার ও সম্মাননা 
 বাচসাস পুরস্কার - বিশেষ সম্মাননা পুরস্কার ২০১৩

 তথ্যসূত্র 

 বহিঃসংযোগ 



বিষয়শ্রেণী:১৯৫৭-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:বাকেরগঞ্জ উপজেলার ব্যক্তি
বিষয়শ্রেণী:বাচসাস পুরস্কার বিজয়ী
বিষয়শ্রেণী:মোটর নিউরন রোগ থেকে মৃত্যু
বিষয়শ্রেণী:বরিশাল বিভাগের চলচ্চিত্রকার